

 REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinski načelnik**

**PRIOPĆENJE ZA JAVNOST**

sa4. sjednice Općinskog vijeća održane dana 23. studenog 2017.g.

Na 4. sjednici Općinskog vijeća, održanoj 23. studenog 2017. godine, donesene su slijedeće odluke, o kojima izvješćujemo javnost:

1. **I. izmjene i dopune Proračuna Općine Starigrad za 2017. godine**

Temeljem članka 39. Stavka 2. Zakona o proračunu (“Narodne novine” broj 87/08, 136/12 i 15/15), Općinsko vijeće je donijelo Odluku o I. izmjeni i dopuni Proračuna Općine Starigrad za 2017. godinu. I. Izmjene i dopune proračuna općine Starigrad za 2017. godinu rađene su radi usklađenja rashodovne strane sa realnom procjenom mogućnosti i veličinom realizacije, usklađenja prihodovne strane sa procjenom realizacije, te radi uvrštavanja novih rashoda koji nisu bili planirani proračunom.

PRIHODI I PRIMICI: Ukupni prihodi i primici se planiraju u iznosu od 14.619.071,00 kn što je za 2.807.209,00 kn manje u odnosu na Plan proračuna za 2017. godinu.

Prihodi poslovanja smanjeni su za 1.242.500,00 kn i sada iznose 11.828.780,00 kn. Prihodi od poreza povećani su za 385.000,00 kn i iznose 4.525.000,00 kn. Sredstva Pomoći iz inozemstva i od subjekata unutar općeg proračuna smanjeni su za 906.000,00 kn i iznose 2.109.800,00 kn. Prihodi od imovine smanjeni su za 20.900,00 kn u skladu sa realizacijom i sad iznose 1.970.080,00 kn. Iznos prihoda od upravnih i administrativnih pristojbi, pristojbi po posebnim propisima i naknada smanjen je za 700.000,00 kn i sada iznose 3.022.000,00 kn. Kod Dječjeg vrtića „Osmjeh“ povećana su sredstva prihoda od zakupa i iznajmljivanja imovine, te sredstva ostalih prihoda, dok su smanjena sredstva tekućih donacija.

Prihodi od prodaje nefinancijske imovine smanjeni su za 200.000,00 kn i sad iznose 550.000,00 kn.

U ovim izmjenama i dopunama proračuna uvršten je stvarni višak prihod iz 2016. godine Višak prihoda iz prethodne godine Općine Starigrad iznosi 2.227.925,00 kn dok je višak prihoda iz prethodne godine Dječjeg vrtića „Osmjeh“ 12.366,00 kn što ukupno iznosi 2.240.291,00 kn.

RASHODI I IZDACI: Ukupni rashodi i izdaci se planiraju u iznosu od 14.593.880,00 kn i uravnoteženi su sa ukupnim prihodima i primicima.

U programu Redovne djelatnosti Općinskog vijeća i povjerenstva iznos je smanjen za 100.000,00 kn. U programu Redovne djelatnosti Jedinstvenog upravnog odjela smanjen je iznos za 1.718.750,00 kn. U programu financiranje udruga smanjen je iznos za 250.000,00 kn. U programu Poticanja razvoja gospodarstva povećan je iznos za 10.000,00 kn s obzirom da je uvrštena nova pozicija za FLAG 3 mora. Program Turizam smanjen je za iznos od 101.500,00 kn, dok je Program Sufinanciranje rada drugih subjekata je smanjen za 395.000,00 kn. Program Zaštita okoliša smanjen je za iznos od 284.250,00 kn. Program Održavanje općinskih objekata je smanjen za iznos od 220.000,00 kn. Program Protupožarne zaštite smanjen je za iznos od 150.000,00 kn. Program održavanja komunalne infrastrukture povećan je za iznos od 450.000,00, dok je Program izgradnje komunalne infrastrukture povećan je za iznos od 276.925,00 kn. Program Prostorno i urbanističko planiranje ostaje na istoj razini, dok je program Otkup zemljišta sveden na 0,00. Program Javnih potreba u kulturi ostaje na istoj razini, dok je program Javnih potreba u sportu smanjen za iznos od 195.000,00 kn. Program Javne potrebe u školstvu povećan je za iznos od 9.975,00 kn, a Program Predškolski odgoj promijenjen je sukladno izmjenama i dopunama financijskog plana Dječjeg vrtića „Osmjeh“.

Program Socijalne zaštite povećan je za iznos 10.000,00 kn, a program Zdravstvene zaštite smanjen za iznos od 9.000,00 kn. Program Gospodarenje poljoprivrednim resursima ostaje nepromijenjen.

1. **I. izmjene i dopune Plana razvojnih programa Općine Starigrad za 2017.g.,**

Planirano razdoblje izgradnje i dovršenja objekata prema planu za 2017. godinu je 31.12.2017. godine. Plan razvojnih programa usklađivat će se svaku godinu, a za provedbu plana odgovorni su općinski načelnik i Jedinstveni upravni odjel Općine Starigrad. Izmjene i dopune u Planu razvojni programa napravljene su u skladu sa I. izmjenama i dopunama Proračuna Općine Starigrad za 2017. godinu.

 **3. I. izmjene i dopune: Programa izgradnje komunalne infrastrukture, Programa održavanja komunalne infrastrukture za 2017.g., Programa javnih potreba u sportu za 2017.g., Programa javnih potreba u kulturi za 2017.g., Programa javnih potreba u školstvu, predškolskom odgoju i naobrazbi u 2017.g., Programa socijalne skrbi za 2017.g.**

I. izmjene i dopune navedenih Programa propisani su posebnim zakonima: Zakon o komunalnom gospodarstvu, Zakon o sportu, Zakon o socijalnoj skrbi, Zakon o predškolskom odgoju i naobrazbi, Zakon o odgoju i obrazovanju u osnovnoj i srednjoj školi.

U Programu izgradnje komunalne infrastrukture za 2017. godinu donose se I. izmjene i dopune kojima je predviđeno ukupno 5.261.925,00 kn. U programu održavanja komunalne infrastrukture za 2017. godinu donose se 1. izmjene i dopune koja se predviđa 3.555.0000,00 kn. Izmjenom i dopunom Programom socijalne skrbi Općine Starigrad za 2017. godinu mijenja se Program socijalne skrbi Općine Starigrad za 2017. godinu, te se u sklopu aktivnosti Ostale naknade građanima i kućanstvima sredstva povećavaju za iznos od 10.000,00 kn, a sveukupno za financiranje Programa socijalne skrbi određuju se sredstva u iznosu od 240.000,00 kn. Izmjenama i dopunama Programa javnih potreba u sportu u 2017. predviđena su sredstva u ukupnom iznosu od 125.000,00 kn. I. izmjenom i dopunom javnih potreba u školstvu, predškolskom odgoju i naobrazbi u 2017. godini mijenja se Program javnih potreba u školstvu, predškolskom odgoju i naobrazbi u 2017. godini, te se u sklopu aktivnosti Financiranje Dječjeg vrtića "Osmjeh" povećavaju sredstva za iznos od 9.391,00 kn, kod Sufinanciranja potreba u osnovnom školstvu za 4.975,00 kn, a kod Stipendija i školarina za 5.000,00 i ukupno iznose 1.275.796,00 kn.

1. **Odluka o donošenju izmjene i dopune urbanističkog plana uređenja dijela ugostiteljsko-turističke zone „Milovci-Grabovača“**

Odluka se donosi u skladu sa Zakonom o prostornom uređenje („Narodne novine“ br. 153/13, 65/17), i Odlukom o izradi izmjene i dopune Urbanističkog plana uređenja dijela ugostiteljsko-turističke zone „Milovci-Grabovača“ („Službeni glasnik Zadarske županije“). Izmjena u naselju Starigrad odnosi se na zonu prateći sadržaj: podrum i kušaonica a koja se nalazi u prostornoj cjelini I. Izmjenom se povećava površina za građenje pratećih sadržaja.

1. **Zaključak o lokaciji centralnog pročišćivača sustava odvodnje**

Temeljem mišljenja struke i uvjeta koji mora zadovoljavati ovaj objekt komunalne infrastrukture, najmanja površina 10.000 m², nekretnina definirana kao društveno vlasništvo te objekt smješten centralno u odnosu na mjesta Seline i Starigrad, određena je lokacija za izgradnju istočno od heliodroma prema zaseoku Dadići-Škiljići.

1. **Zaključak o lokaciji sanitarnog čvora na Plaži Jaz**

Uzimajući u obzir zadana ograničenja vezana uz vlasništvo, određena je predložena lokacija za izgradnju sanitarnog čvora na udaljenosti od cca 100 m od planiranog ulaza na plažu.

1. **Godišnji plan davanja koncesija na području Općine Starigrad u 2018. godini**

U 2018. godini planiraju se dati slijedeće koncesije:

* za poslove crpljenja, odvoza i zbrinjavanja fekalija iz septičkih i sabirnih jama, 3 koncesije, na rok od 5 godina, procijenjena godišnja naknada po koncesiji 10.000,00 kuna.

U Starigradu, 27. studeni 2017.g.

Pripremila:  Načelnik:

Marija Jukić, struč.spec.admin.publ. Krste Ramić, dipl.oec. v.r.